BSC-LT/ACAData huggingface dataset:
[ca] El projecte de recerca doctoral, titulat "Cartografiar, Narrar, Juxtaposar, Filmar : Narratives Experimentals per a l'Educació", proposa una reflexió sobre la relació entre art i educació, i més concretament sobre com les pràctiques experimentals de les imatges en moviment generen formes de fer i pensar que poden contribuir a produir noves formes de narrar-se a si mateix i al "altre" i, per tant, a repensar les relacions pedagògiques. A partir d'un marc teòric feminista que transita els camps dels estudis de cultura visual i les teories crítiques en pedagogia i cinema (Rogoff, 2000; Bal, 2002, 2013; Minh-ha, 1992, 1999; Ellsworth, 1997, 2005, 2011), proposo un recorregut que pren com a punt de partida la meva pròpia pràctica com a artista/investigadora/educadora en diàleg amb dos artistes de cinema/vídeo María Ruido i Manon Labrecque. A través de metodologies basades en les arts, i en particular la cartografia (Deleuze i Guattari, 1980; Deligny, 1976, 1990) i la recerca basada en el vídeo (Harris, 2016, 2017; Russell, 1999), es generen narratives experimentals reflexives sobre la relació entre la pràctica artística i la pedagògica, i sobre la forma en què aquestes dues pràctiques s'alimenten la una de l'altra, però també es contradiuen i, a vegades, fins i tot se sabotegen entre si. És a partir d'aquesta relació entre teoria i pràctica que es construeixen espais alternatius de creació, recerca i aprenentatge.

[en] The doctoral research project, entitled "Mapping, Narrating, Filming, Juxtaposing: Experimental Narratives for Education", proposes a reflection on the relationship between art and education, and more concretely on how experimental practices based on the moving image, generate ways of doing and thinking that can contribute to produce new ways of narrating oneself and the "other", and thus to rethink pedagogical relationships. Based on a feminist theoretical framework nourished by the visual culture studies and critical theories in pedagogy and film (Rogoff, 2000; Bal, 2002, 2013; Minh-ha, 1992, 1999; Ellsworth, 1997, 2005, 2011), I propose a journey that takes as a starting point my own practice as an artist/researcher/educator in dialogue with two film/video artists Manon Labrecque and María Ruido. Through methodologies based on the arts, and particularly cartography (Deleuze and Guattari, 1980; Deligny, 1976, 1990) and video-based research (Harris, 2016, 2017; Russell, 1999;), reflective experimental narratives are generated on the relationship between artistic and pedagogical practice, and on how these two practices feed on each other, but also contradict each other and sometimes even sabotage each other. It is from this relationship between theory and practice that alternative spaces for creation, research and learning are built.
[ca] Cantar en un conjunt vocal és una activitat arrelada a moltes cultures i que es desenvolupa en diversos formats, idiomes i nivells. Tanmateix, la falta de les dades adequades ha fet que no s'hagi estudiat extensivament en el camp de la Recuperació de la Informació Musical (MIR). En aquesta tesi, primer abordem l'escassetat de dades creant noves bases de dades obertes amb gravacions multi-pista de conjunts vocals. Tot seguit, ens centrem principalment en tres tasques d'investigació: estimació i seguiment de múltiples valors de F0, assignació de veus i modelat d'unísons, totes en el context de grups vocals a quatre veus. Per tant, la primera aportació d'aquesta tesi és la publicació de quatre bases de dades amb enregistraments de conjunts vocals: Choral Singing Dataset, Dagstuhl ChoirSet, ESMUC Choir Dataset i Cantoría Dataset, totes amb enregistraments d'àudio multi-pista i anotacions. La segona aportació d'aquesta tesi és un conjunt de models d'aprenentatge profund per l'estimació i el seguiment de múltiples valors de F0 i per l'assignació de veus en quartets vocals, principalment basats en xarxes neuronals convolucionals dissenyades per incorporar coneixement musical. Finalment, proposem dos mètodes per modelar i caracteritzar unísons vocals en termes de dispersió d'altura tonal (pitch).

[en] Ensemble singing is a well-established practice across cultures, found in a great diversity of forms, languages, and levels. However, it has not been widely studied in the field of Music Information Retrieval (MIR), likely due to the lack of appropriate data. In this dissertation, we first address the data scarcity by building new open, multi-track datasets of ensemble singing. Then, we address three main research problems: multiple F0 estimation and streaming, voice assignment, and the characterization of vocal unisons, all in the context of four-part vocal ensembles. Hence, the first contribution of this thesis is the development and release of four multi-track datasets of vocal ensembles: Choral Singing Dataset, Dagstuhl ChoirSet, ESMUC Choir Dataset, and Cantoría Dataset, all of them with audio recordings and accompanying annotations. The second contribution is a set of deep learning models for multiple F0 estimation, streaming, and voice assignment of vocal quartets, mainly based on convolutional neural networks designed leveraging music domain knowledge. Finally, we propose two methods to characterize vocal unison performances in terms of pitch dispersion.
[ca] En les últimes dècades la investigació sobre empresa familiar ha cobrat una gran importància, degut a la seva presència majoritària en el teixit empresarial i la seva contribució a la generació de riquesa i ocupació. L'objectiu principal d'aquest treball és el de caracteritzar a l'empresa familiar en el seu context sòcio-econòmic, centrant la investigació en les possibles diferències existents entre empreses familiars i no familiars, en quant a estructura financera, agressivitat fiscal, distribució del valor afegit i productivitat, així com la influència que l'estil de gestió particular de l'empresa familiar, podria exercir en els seus nivells de rendibilitat i internacionalització. Aquest treball contribueix a aprofundir en el coneixement de les diferències existents entre empreses familiars i no familiars. Així com a obtenir nous coneixements sobre l'heterogeneïtat de les empreses familiars. Els resultats poden constituir informació valuosa per a les empreses familiars a l'hora d'adoptar decisions estratègiques i conèixer millor les implicacions de les mateixes en els seus resultats organitzacionals.

[en] In recent decades, research on family businesses has gained great importance, due to its dominant presence in the business fabric and its contribution to the generation of wealth and employment. The main objective of this work is to characterize the family business in its socio-economic context, focusing the research on the possible differences between family and non-family businesses, in terms of financial structure, tax aggressiveness, distribution of added value and productivity, as well as to identify the influence that the particular management style of the family business could exert on its levels of profitability and internationalization. This work contributes to deepen our understanding of the differences between family and non-family businesses. As well as to obtain new knowledge about the heterogeneity of family businesses. The results can constitute valuable information for family businesses when adopting strategic decisions and help to better understand their implications on their organizational results.
[ca] Aquesta recerca analitza les connexions entre intel.ligència musical i intel.ligència espiritual, exemplificades a partir del món audiovisual. S'analitzen els paràmetres que interactuen en ambdues intel.ligències i els efectes en el desenvolupament personal. La recerca aporta una aplicació per a la pràctica pedagògica a través de diverses pel.lícules seleccionades.

[en] This thesis is an investigation about the connections between musical intelligence and spiritual intelligence, brought to practice with examples of the audiovisual world. The criteria that interact between these two kinds of intelligence and their effects on personal development are being analyzed. The research offers an application for practical use in educational environments throughout selected movies.
[ca] Les aplicacions d'intel·ligència artificial (IA) poden mostrar biaixos discriminatius cap a sectors socials específics. Per exemple, s'ha detectat que algunes fallen més en diagnosticar dones que homes als hospitals. Part d'aquests biaixos provenen de les dades usades per entrenar aquestes, i recentment, la comunitat de recerca està proposant guies per identificar quins aspectes d'aquestes dades que poden comprometre aquestes aplicacions. Malauradament, aquestes guies manquen d'estructura consistent, dificultant la seva computació i la creació de tècniques d'enginyeria sobre aquestes. Aquesta tesi proposa un llenguatge específic de domini (DSL) per documentar conjunts de dades per IA. El llenguatge ha servit de base per l'extensió d'IA responsable de \emph{Croissant}, un estàndard de dades adoptat pels principals buscadors com \emph{Google Dataset Search}. A més a més, aquesta tesi estudia l'ús de grans models de llenguatge (LLM) en la creació automàtica de documentació, i l'estat de les dades científiques en relació amb aquestes guies.

[en] Machine learning (ML) technology may discriminate toward specific social groups. For example, recent research have revealed that ML applications are more likely to fail in identifying women than males in hospitals. Recent research has identified the data used to train these models as one of the causes of these issues. The research community has proposed guidelines to detect the dimensions that can generate these discriminatory behaviors. However, these proposals lack a set structure, restricting their computation and the creation of engineering approaches built upon them. This thesis presents a domain-specific language to document data for ML. This language has served as a basis for creating the responsible AI extension of \emph{Croissant}, a standard adopted by major search engines, such as \emph{Google Dataset Search}. Moreover, this thesis studies the use of large language models (LLM) to automatically create data documentation and the readiness of scientific data for its use in ML.
[ca] Els règims totalitaris del període d'entreguerres es caracteritzaren per establir polítiques de joventut que els permetessin adoctrinar aquest col·lectiu sota els seus principis ideològics, i Espanya va prendre exemple de les metodologies italiana i alemanya en la major part de les seves accions, malgrat en molts casos els resultats no fossin comparables, atenent a les circumstàncies pròpies de cada país. Una d'aquestes accions anà lligada a la pràctica esportiva, que en l'Estat espanyol fou monopolitzada per la Delegación Nacional de Deportes, assumint-ne totes les competències sobre aquesta. Tanmateix, i pel que fa a la joventut, el Frente de Juventudes i la Sección Femenina es convertiren en els organismes responsables del seu control. I ja entrant en la qüestió universitària, el Sindicato Español Universitario s'encarregà de l'afiliació de tots els estudiants, que hi pertanyien pel fet de matricular-se a qualsevol estudi superior. Amb la imposició de la matèria d'educació física a la Universitat el 1944, de manera paral·lela a com es va fer amb la formació política i la religiosa, s'intentà instruir la joventut universitària d'acord amb els propòsits del règim, però la confluència de diverses mancances no contribuïren al seu èxit, com foren la manca de professorat competent, la inexistència d'instal·lacions esportives i, en definitiva, la percepció per part dels propis alumnes de que es tractaven d'assignatures maries sense cap atractiu de fons.

[en] Totalitarian regimes of the interwar period were characterized by establishing youth policies that allowed them to indoctrinate this group under their ideological principles. Spain took the example of Italian and German methodologies in most of their actions, although in many cases the results were not comparable, attending to the circumstances of each country. One of these actions was linked to sports practice, which in Spain was monopolized by the Delegación Nacional de Deportes, assuming all the competencies over it. Likewise, as far as youth is concerned, the Frente de Juventudes and the Sección Femenina became the responsible organizations of their control. Concerning the university question, the Sindicato Español Universitario was in charge of all the students' affiliation, to which they belonged by the mere fact of enrolling in any higher education study. With the imposition of physical education as a compulsory subject at the University in 1944, concurrent to political and religious subjects, it was attempted to train university youth in according to the purposes of the regime, but the confluence of several deficiencies did not contribute to its success, such as the lack of competent teachers, the lack of sports facilities and, definitely, the perception by the students themselves that these were easy considered subjects (asignaturas maría) without any basic appeal.
[ca] La figura professional del director de comptes en publicitat ha estat molt poc tractada a nivell acadèmic i són escasses les monografies sobre el tema. Aquesta tesi aborda aquest rol professional des de la perspectiva de la gestió de la comunicació de les marques. Per a això s'ha elaborat un marc teòric que pretén delimitar aquells aspectes relacionats amb la gestió de marques, per una banda, i els vinculats a la direcció de comptes, per l'altre; aquest marc dóna cobertura teòrica a la segona part del treball, un estudi empíric realitzat entre professionals de la direcció de comptes en agències de publicitat de Barcelona i que ha valgut per confirmar o refutar les hipòtesis plantejades.

[en] The professional role of the account manager in advertising has not been widely explored at the academic level, and only a few monographs have been published on this subject. This thesis focuses on this professional role from the perspective of brand management communication. To do this, we have developed a theoretical framework to specify, on the one hand, those aspects related to brand management and, on the other, those related to account management; this theoretical framework constitutes the second part of the work, an empirical study carried out among professional account directors working in advertising agencies in Barcelona in order to confirm or refute the previous hypotheses.
[ca] Els compostos farmacèuticament actius (PhACs) i els pertorbadors endocrins(EDC) poden suposar un risc considerable per al medi ambient i la salut humana. Les estacions depuradores d'aigües residuals (EDAR) no poden actuar de manera eficient com a barreres per al seu alliberament i s'han identificat com a punts principals de descàrrega. La present tesi pretén determinar el destí de cinc PhACs (ibuprofèn, sulfametoxazol, metoprolol, carbamazepina i venlafaxina) i cinc EDCs (estrona, 17β-estradiol, estriol, 17α-etinilestradiol i bisfenol A), en sistemes que simulen escenaris de tractament d'aigües residuals, per identificar els factors claus en la seva eliminació. Es va realitzar una avaluació comparativa per determinar la contribució dels diferents grups bacterians (autòtrofs o heteròtrofs) presents en diferents sistemes a escala de laboratori, pilot i a gran escala. Els resultats indiquen que l'eficiència global dels sistemes de tractament d'aigües residuals es pot ampliar combinant diferents condicions aeròbiques i anaeròbies i tipus de biomassa

[en] Pharmaceutically active compounds (PhACs) and endocrine disrupting compounds (EDCs) can pose a significant risk to the environment and human health, undermining prosperity. Current wastewater treatment plants (WWTPs) cannot efficiently act as barriers to their release and have been identified as main points of discharge and contamination. The present thesis aimed to investigate the fate of five PhACs (ibuprofen, sulfamethoxazole, metoprolol, carbamazepine and venlafaxine) and five EDCs (estrone, 17β-estradiol, estriol, 17α-ethinylestradiol and bisphenol A) in different systems simulating wastewater treatment scenarios and to identify factors triggering their elimination. A comparative assessment was carried out to determine the contribution of the microbial groups (either autotrophic or heterotrophic) present in different lab, pilot and full-scale treatment systems performing different processes in the removal of the selected compounds. The results indicated that the overall efficiency of wastewater treatment systems can be broadened by combining different aerobic and anaerobic conditions and different types of biomass
[ca] En aquest treball es presenta l'evolució molecular i estudi funcional de gens localitzats a les duplicacions segmentàries de la regió 7q11.23, implicada en la Síndrome de Williams-Beuren (SWB). S'ha datat l'aparició d'aquestes duplicacions en els últims 25 milions d'anys d'evolució i s'ha proposat un model evolutiu amb reordenaments específics i mecanismes de generació. Correlacions clínico-moleculars en els pacients amb la SWB han permès determinar que l'haploinsuficiència per NCF1, un gen localitzat a les duplicacions, és un factor protector per hipertensió. S'ha proposat un model patogènic per la hipertensió, implicant l'oxidasa NAD(P)H i estrès oxidatiu, suggerint que noves estratègies terapèutiques podrien ser utilitzades. A més, s'ha caracteritzat parcialment la funció de GTF2IRD2, un altre gen de les duplicacions. GTF2IRD2 interacciona amb altres factors de transcripció relacionats, té una localització subcel·lular variable i no s'uneix a ADN. Aquests resultats contribueixen a conèixer millor els mecanismes mutacionals i patogènics de la SWB.

[en] This work presents the molecular evolution along with the functional analysis of the genes located in the segmental duplications flanking the 7q11.23 region, involved in Williams-Beuren syndrome (WBS). The generation of the segmental duplications has been dated to the last 25 million years of evolution and an evolutionary model with specific rearrangements and mechanisms has been proposed. Clinical-molecular correlations in WBS patients have allowed to determine that haploinsufficiency at NCF1, a gene located in the duplications, is a protective factor for hypertension. A pathogenic model for hypertension has been proposed, implicating NAD(P)H oxidase and oxidative stress, and suggesting that novel therapeutic strategies could be used. In addition, the functional characterization of another gene of the duplications, GTF2IRD2, has been partially achieved. GTF2IRD2 has been shown to interact with other related transcription factors, to display variable subcellular localization and to lack DNA binding properties. These results contribute to a better knowledge of the mutational and pathogenic mechanisms of the WBS.
[ca] La present Tesi Doctoral aborda les relacions euromediterrànies, amb el focus en la "europeïtzació" dels seus sistemes jurídics, raó per la qual s'ha examinat un cas d'estudi, el Marroc. Aquest país representa "l'alumne exemplar" de la Unió, a causa de la seva constant demanda d'acostament al projecte europeu, i que fins i tot ha arribat a sol·licitar la seva adhesió. A més, la UE ha recolzat sense fissures les reformes internes que l'executiu marroquí ha introduït al llarg dels anys, i ha ofert la seva assistència tècnica i financera a tot moment. Quant als sectors objecte de recerca s'ha procurat, en primer lloc, que es tractessin de qüestions situades entre el mètode comunitari o europeu i l'intergovernamental. En segon lloc, que s'atribuís un principi bàsic europeu en aquest camp. En tercer i últim lloc, que s'hagués adoptat legislació marroquina, la qual cosa ens ha portat a examinar-la per trobar traces de Dret europeu en ella. Conforme a aquests requisits, s'han seleccionat tres sectors: la migració; l'Estat de Dret: la reforma de la justícia; i l'energia. Els criteris d'ordenació sistemàtica ens han portat a dividir la Tesi Doctoral en dues parts que contenen set capítols íntegrament. D'una banda, la part general dedicada a les relacionis euromediterrànies s'ha consagrat a detallar l'evolució jurídica d'aquest marc des de 1957 fins a l'actualitat. De l'altra, la part específica que aborda les relacionis euro-marroquines, segons la mateixa línia temporal, per centrar-se a posteriori en l'anàlisi de l'europeïtzació en els sectors seleccionats, una vegada s'ha establert el marc conceptual.

[en] This Doctoral Thesis addresses the Euro-Mediterranean relations focusing on the "Europeanisation" of their legal systems, by means of reviewing Morocco as a case study. This country represents the "model student" of the Union due to its constant demand to rapprochement with the European project; even applying for its joining as a membership. Furthermore, the EU has completely supported the internal reforms that the Moroccan government has introduced over the years, providing technical and financial assistance at all times. As for the researched sectors I have tried firstly to choose those dealing with the Community or the European and the intergovernmental methodology; secondly, that they work at least with one European basic principle in this field; and finally that some of the Moroccan laws had been adopted, allowing us to examine it to find traces of European law in it. According to these priorities three sectors has been selected: migration; rule of law regarding law reform; and the energy sector. The criteria for systematic management have led us to divide this Doctoral Thesis into two parts containing seven chapters in full. On one hand, the general part is devoted to Euro-Mediterranean relations and gives details of the legal evolution of this frame from 1957 on. On the other hand, the specific part addresses the Euro-Moroccan relations during the same period, for focusing a posteriori on the analysis of the "Europeanisa-tion" in the selected sectors, once the framework has been established.
[ca] Objectius : a) estudiar el comportament de l'entrenador de futbol base en la promoció del fair play, b) analitzar l'opinió dels entrenadors sobre la importància del joc net en el futbol amb els joves, c) comparar el comportament dels entrenadors amb llicenciatura en educació física amb el comportament dels entrenadors no llicenciats en educació física Metodologia: El disseny de l'estudi és de tipus ideográfic i puntual sobre una mostra de vuit entrenadors de futbol base agrupats en dues tipologies: quatre llicenciats en educació física i quatre no llicenciats. Filmem quatre partits de cada entrenador, arribant a un total de 32 partits. L'anàlisi observacional seqüencial es va realitzar amb el software Theme conclusions: (1) Els comportaments promotors i no promotors del joc net es donen en ambdós tipus d'entrenadors, (2) Els entrenadors llicenciats tenen una major varietat de comportaments de fair play.

[en] Aims : a) study the behaviour of the football coach of youths in what concerns the promotion of fair play b) analise the opinion of coaches on the importance of fair play in football with young people c) analise the behaviour of coaches with a Physical Education Degree and the behaviour of unlicensed coaches in Physical Education. Methodology:The study design was of the ideographic and specific type. The sample consisted of eight football coaches for young people grouped into two categories: four graduates in Physical Education and four unlicensed coaches. Four games of each coach were filmed, totalling 32 games. The observational sequence was analised with the sofware Theme. conclusions: (1) Behaviours promoting or not promoting fair play could be found in both types of coaches. (2) The licensed coaches have a wider range of fair play behaviours.